paragraph_text: Stjepan Bartoš (Srijemska Mitrovica, 24. prosinca 1960.), hrvatski je književnik iz Vojvodine, živi u Novom Sadu, gdje je zvaršio Ekonomski fakultet. Napisao je više desetaka priča, kazališnih drama i nekoliko TV-drama. Pripovijetke i drame objavljivao mahom u časopisu Klasje naših ravni i inima. Kako zapaža Milovan Miković junaci Bartoševih pripovjedaka i dramskih tekstova u potrazi su za uporišnom točkom u ovom podneblju. Ovdje gdje, njihovi sudari sa svijetom što ih okružuje nisu neminovno samo posljedica rata i u njemu začetog materijalnog i duhovnog razaranja. Radi toga se, ne rijetko, doimaju i žrtvama vlastitih zabluda i samozavaravanja, te im je život ispunjen prazninom i učvršćen beznađem. Iziskuje pretjerana odricanja, a zauzvrat ne donosi ništa vrijedno, pouzdano i trajno. U književnosti se pojavio knjigom drama "Drame" 2006. godine. Sljedeće godine se pojavio zbirkom od tridesetak kratkih priča Upoznavanje. Materijal za ovu zbirku, Bartoš je sastavljao dvadeset godina.